કોડીનારથી 6 કિલીમીટરનાં વિસ્તારમાં રસ્તા, વાડી પાસે રોઝડા (નીલગાય) અચાનક મૃત્યુ પામતા હોવાનાં સમાચાર વન વિભાગને મળતા વન વિભાગની ટીમ ઘટના સ્થળે દોડી આવી હતી. જેમાં તપાસ કરતાં 13 જેટલા રોઝનાં મૃતદેહ મળી આવ્યાં હતાં. જે તમામને જામવાળા ખાતે લઇ જવામાં આવ્યાં હતાં. જયાં ડોકટરે પોસ્ટ મોર્ટમ કરતાં જાણવા મળ્યું હતું કે જુવારનાં ખેતરમાંથી જુવારનાં આગળા ખાધા બાદ પાણી પીવાથી મૃત્યુ થયાનું તારણમાં બહાર આવ્યું હતું.